Държавен вестник, бр. 94, 2018 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  94
(3) За всеки запис в регистъра се генерира 
уникален референтен номер на задължението.
(4) Регистърът позволява търсенето, пре-
глеждането и коригирането на данни и 
обстоятелства по генерирания уникален 
референтен номер.
(5) Регистърът съдържа данни за:
1. идентификатор;
2. име/наименование;
3. задължение;
4. код на митническо учреждение;
5. наименование на митническото учреж-
дение;
6. вид документ, с който е установено 
задължението;
7. номер на документ;
8. дата на възникване;
9. вид задължение;
10. размер на задължение;
11. номер на документ за погасяване;
12. дата на погасяване;
13. сума на погасяване;
14. начин на погасяване; 
15. разлика;
16. статус.
(6) Заличаване на данни и обстоятелства 
от регистъра не се допуска.
ДОПЪЛНИТЕЛНА РАЗПОРЕДБА
§ 1. По смисъла на тази наредба: 
1. „Лице“ означава физическо лице, юри-
дическо лице и всяко сдружение на лица, 
което не е юридическо лице, но е с призната 
правоспособност да извършва правни действия 
съгласно правото на Съюза или националното 
право съгласно чл. 5, т. 4 от Регламент (EC) 
№ 952/2013.
2. „Икономически оператор“ означава лице, 
което в рамките на своята стопанска дейност 
участва в дейности, обхванати от митниче-
ското законодателство, съгласно чл. 5, т. 5 от 
Регламент (EC) № 952/2013.
3. „Митнически представител“ означава 
всяко лице, определено от друго лице да из-
пълнява действията и формалностите, изисква-
ни съгласно митническото законодателство, 
във взаимоотношенията му с митническите 
органи съгласно чл. 5, т. 6 от Регламент (EC) 
№ 952/2013.
4. „Регистрационен и идентификационен 
номер на икономическите оператори (EORI 
номер)“ означава идентификационен номер, 
който е уникален на митническата територия 
на Съюза и се издава от митнически орган 
на икономически оператор или друго лице за 
регистрацията му за митнически цели съглас-
но чл. 1, т. 18 от Делегиран регламент (EС) 
2015/2446.
5. „Лице, установено на митническата 
територия на Съюза“ съгласно чл. 5, т. 31 от 
Регламент (EC) № 952/2013 г. означава:
а) в случаите на физическо лице – всяко 
лице, чието обичайно местопребиваване е на 
митническата територия на Съюза;
б) в случаите на юридическо лице или 
сдружение на лица – всяко лице, чието седа-
лище, централно управление или постоянно 
установена стопанска дейност се намира на 
митническата територия на Съюза.
6. „Лице, неустановено на митническата 
територия на Съюза“ е лице, различно от 
определеното в т. 5.
7. „Лице, установено в Република Бълга-
рия“ е: 
а) физическо лице, което пребивава на те-
риторията на Република България повече от 
183 дни за период от 12 календарни месеца;
б) юридическо лице или сдружение на 
лица, което е вписано в Регистър БУЛСТАТ 
или търговския регистър и регистъра на юри-
дическите лица с нестопанска цел.
8. „Друг първичен документ“ означава 
всеки документ, различен от декларация за 
внос, с който се установява или възниква 
митническо задължение или други публични 
държавни вземания, в това число решение на 
митническите органи, наказателно постано-
вление, квитанция, фиш за глоба. 
ПРЕХОДНИ И ЗАКЛЮЧИТЕЛНИ  
РАЗПОРЕДБИ 
§ 2. След датите на въвеждане или подо-
брение на съответните електронни информа-
ционни системи, посочени в приложението 
към Решение за изпълнение 2016/578/ЕС на 
Комисията от 11 април 2016 г. за създаване на 
Работната програма за Митническия кодекс 
на Съюза относно разработването и въвеж-
дането на електронните системи, предвидени 
в Митническия кодекс на Съюза, регистрите 
„Транзит“ и „Изнасяне“ ще съдържат подаде-
ните за всяка декларация/уведомление данни, 
определени в Приложение Б на Делегиран 
регламент (ЕС) 2015/2446.
§ 3. Лицата, които към момента извърш-
ват дейности, обхванати от митническото 
законодателство, и на които е издаден ЕORI 
номер по реда на Наредба № Н-4 от 2009 г. за 
условията и реда за създаване и функциони-
ране на Национална система за регистрация 
и идентификация (EORI-BG регистър) за мит-
нически цели (обн., ДВ, бр. 45 от 2009 г.; изм., 
бр. 49 от 2010 г.), запазват регистрационния 
и идентификационния си номер.
§ 4. Наредба № Н-4 от 2009 г. за условията 
и реда за създаване и функциониране на На-
ционална система за регистрация и иденти-
фикация (EORI-BG регистър) за митнически 
цели се отменя.
§ 5. Наредбата се издава на основание 
§ 15, ал. 2 от преходните и заключителните 
разпоредби на Закона за митниците и чл. 7а 
от Закона за нормативните актове. 
§ 6. Изпълнението на наредбата се възлага 
на директора на Агенция „Митници“.
Министър:  
Владислав Горанов